ЈУП Истраживање и развој доо Београд

Немањина бр. 22-26

11000 Београд

Србија

као Наручилац

***објављује***

**ЈАВНИ ПОЗИВ**

**ЗА ПОДНОШЕЊЕ ПОНУДА У МЕЂУНАРОДНОМ ОТВОРЕНОМ**

**ПОСТУПКУ ЗА НАБАВКУ**

**ПРОЈЕКТОВАЊЕ И ИЗВОЂЕЊЕ РАДОВА НА ИЗГРАДЊИ МОНТАЖНИХ КУЋА (RHP-W1-PH/IOP1-2014)**

У складу са Оквирним уговором закљученим између Банке за развој Савета Европе и Републике Србије о Регионалном програму стамбеног збрињавања од 25. октобра 2013. Године, Уговором о донацији између Банке за развој Савета Европе и Републике Србије у вези са реализацијом првог потпројекта Регионалног програма од 14. марта 2014. године, Закључком Владе Републике Србије 05 број: 019-1855/2013 од 07.03.2013. године, чланом 16. тачка 2) Одлуке о оснивању друштва са ограниченом одговорношћу за управљање пројектом Истраживање и развој у јавном сектору (,,Сл.гласник РС”, број 51/10, 72/13, 24/14, 65/14) и Водичем за набавку добара, радова и услуга Банке за развој Савета Европе, ЈУП Истраживање и развој доо Београд је донело Одлуку о покретању међународног отвореног поступка набавке радова на изградњи монтажних кућа, у оквиру пројекта: Регионални програм стамбеног збрињавања у Србији, број: RHP-W1-PH/IOP1-2014.

Кратак опис предмета набавке:

Предмет јавне набавке су радови на изградњи 66 (шездесет шест) монтажних кућа према израђеној документацији, у оквиру пројекта: Регионални програм стамбеног збрињавања у Србији.

Уговор о набавци радова биће закључен у складу са условима уговарања који су одређени у конкурсној документацији и свим осталим документима који ће чинити уговор о набавци радова.

Критеријум за избор најповољније понуде је најнижа понуђена цена.

Услови које сваки понуђач треба да испуни као и начин на који се доказује испуњеност услова одређени су конкурсном документацијом.

Заинтересована лица могу добити тендерску документацију на следећој адреси:

***ЈУП Истраживање и развој доо Београд, ул. Вељка Дугошевића бр. 54, 11000 Београд, Србија.***

Конкурсна документација се може преузети на адреси: ЈУП Истраживање и развој доо Београд, 11000 Београд, ул. Вељка Дугошевића бр.54, сваког радног дана од дана објављивања јавног позива у времену од 12 до 15 часова уз подношење овлашћења за преузимање конкурсне документације и доказ о уплати 100,00 евра у динарској противвредности по средњем курсу Народне банке Србије на дан уплате, бесповратно. Уплата се врши на рачун ЈУП Истраживање и развој доо Београд код Комерцијалне банке број 205-160097-44, шифра плаћања 221, позив на број RHP-W1-PH/IOP1-2014са назнаком „Трошкови конкурсне документације“.

Понуђачима који упуте захтев за достављање Конкурсне документације путем електронске поште, иста ће бити послата након пријема доказа о уплати трошкова конкурсне документације, без преузимања одговорности за губитак или кашњење.

Подаци за плаћање у страној валути (ЕУР) за нерезиденте:

Intermediary Bank/ Correspondent Bank

Swift – BIC: DEUTDEFF

Name: DEUTSCHE BANK AG

City, Country: FRANKFURT AM MAIN, GERMANY

Account with institution/ Beneficiary’s Bank

Swift – BIC: KOBBRSBG

Name: KOMERCIJALNA BANKA AD BEOGRAD

Street: Svetog Save 14

City, Country: 11000 Belgrade, Republic of Serbia

Beneficiary

IBAN/ Account Number: RS 35205007010039485382

Company name: JUP ISTRAŽIVANJE I RAZVOJ DOO BEOGRAD

Street: NEMANJINA 22-26

City, Country: Beograd – Savski venac, Republic of Serbia

Понуде се достављају путем поште на адресу ЈУП Истраживање и развој д.о.о Београд, ул. Вељка Дугошевића бр. 54, 11000 Београд или лично сваког радног дана од 10.00 до 15.00 часова на исту адресу.

Важност понуде износи минимум 120 (стодвадесет) дана.

Понуђачи су дужни да доставе понуде за сваки лот посебно и то у две одвојене запечаћене коверте „Оригинал“ и „Копија“ које ће бити запечаћене у спољној коверти и са назнакама предвиђеним конкурсном документацијом.

Крајњи рок за достављање понуда је 15. април 2015. године до 12.00 часова.

Понуде које стигну после рока наведеног у претходном ставу сматраће се неблаговременим. Неблаговремене понуде се неће отварати и по окончању поступка отварања ће бити враћене понуђачу, са назнаком да је понуда поднета неблаговремено.

Јавно отварање понуда за оба лота обавиће се 15. априлa 2015. године у 12.30 часова.

Koмуникација у поступку набавке врши се искључиво путем електронске поште: rhp.w1.ph.iop1.2014@piu.rs, а сва додатна обавештења биће објављена на сајту Наручиоца: [www.piu.rs](http://www.piu.rs)